
Slavonski Brod, 5. srpnja 2012.

Temeljem članka 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09 i 150/11) i članka 47. Statuta Grada Slavonskog Broda (Službeni vjesnik Brodsko-posavske županije 06/09. i 13/10.) Gradonačelnik Grada Slavonskog Broda, donosi

ZAKLJUČAK

o stavljanju van snage prijedloga za razrješenje  i imenovanje članova 
Upravnog vijeća Javne vatrogasne postrojbe
Gradsko vijeće je na svojoj 22. sjednici usvojilo Zaključak kojim se obvezuje Zapovjednik Javne vatrogasne postrojbe Grada Slavonskog Broda da sazove novoizabrane članove Upravnog vijeća, konstituira ih te promijeni dio u Statutu sukladno Odluci o osnivanju Javne vatrogasne postrojbe.
Gradonačelnik utvrđuje da navedeni Zaključak Gradskog vijeća nije usklađen s odredbama Statuta Javne vatrogasne postrojbe i Odluke o osnivanju Javne vatrogasne postrojbe.
Naime, odredbe općih akata Ustanove nisu usklađene sa izmjenama Zakona o vatrogastvu i Zakona o lokalnoj i područnoj (regionalnoj) samoupravi.
Stoga se predlaže Gradskom vijeću da stavi izvan snage Zaključak u povodu razmatranja prijedloga za razrješenje dosadašnjih i imenovanje novih članova Upravnog vijeća Javne vatrogasne postrojbe, kao i Odluka o razrješenju dosadašnjih članova Javne vatrogasne postrojbe i Odluka o imenovanju novih članova Javne vatrogasne postrojbe.

Nakon što se navedene Odluke stave izvan snage, potrebno je imenovati predsjednika Upravnog vijeća na prijedlog Gradonačelnika, a ostala tri člana u ime Gradskog vijeća.
Nakon imenovanja, predsjednik će sazvati sjednicu Upravnog vijeća i uskladiti Statut Javne vatrogasne postrojbe sa Odlukom o osnivanju i sa zakonskim odredbama.

